ระเบียบระเบียบว่าด้วยการให้เงินเพิ่มสำหรับตำแหน่งที่มีเหตุพิเศษตำแหน่งผู้ทำการในอากาศพ.ศ. ๒๕๓๔[๑] โดยที่เป็นการสมควรปรับปรุงข้อกำหนดว่าด้วยเงินเพิ่มสำหรับตำแหน่งที่มีเหตุพิเศษของผู้ทำการในอากาศพ.ศ. ๒๕๓๑ ให้เหมาะสมยิ่งขึ้นอาศัยอำนาจตามความในมาตรา ๘ (๒) แห่งพระราชบัญญัติระเบียบข้าราชการพลเรือนพ.ศ. ๒๕๑๘ ซึ่งแก้ไขเพิ่มเติมโดยประกาศของคณะปฏิวัติฉบับที่ ๑๙ ลงวันที่ ๘ พฤศจิกายนพุทธศักราช ๒๕๒๐ และมาตรา ๒๗ แห่งพระราชบัญญัติระเบียบข้าราชการพลเรือน พ.ศ. ๒๕๑๘ก.พ. จึงวางระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบว่าด้วยการให้เงินเพิ่มสำหรับตำแหน่งที่มีเหตุพิเศษตำแหน่งผู้ทำการในอากาศ พ.ศ. ๒๕๓๔ข้อ ๒ระเบียบนี้ให้ใช้บังคับตั้งแต่วันที่ ๑ พฤศจิกายน พ.ศ. ๒๕๓๓ เป็นต้นไปข้อ ๓ให้ยกเลิกข้อกำหนดว่าด้วยเงินเพิ่มสำหรับตำแหน่งที่มีเหตุพิเศษของผู้ทำการในอากาศพ.ศ. ๒๕๓๑ข้อ ๔ในระเบียบนี้ปี หมายถึง ปีงบประมาณส่วนราชการ หมายถึงส่วนราชการที่เหตุพิเศษที่จะต้องแต่งตั้งข้าราชการพลเรือนสามัญให้ปฏิบัติหน้าที่ในอากาศคณะกรรมการ หมายถึงคณะกรรมการซึ่งแต่ละส่วนราชการแต่งตั้งขึ้นเพื่อดำเนินการตามระเบียบนี้ผู้ทำการในอากาศ หมายถึงข้าราชการพลเรือนสามัญซึ่งส่วนราชการแต่งตั้งให้ปฏิบัติหน้าที่ในอากาศเป็น(๑) นักบิน หรือนักบินผู้ตรวจการบิน บนอากาศยานเป็นประจำหรือนักบินทดสอบบนเครื่องบินทดสอบเป็นประจำ(๒) ผู้ควบคุมและใช้อุปกรณ์แอวิออนิคส์ (Avionics) บนเครื่องบินทดสอบเป็นประจำ(๓) ผู้แก้ไขและปรับแต่งอุปกรณ์แอวิออนิคส์ (Avionics)บนอากาศยานหรือบนเครื่องบินทดสอบเป็นประจำ หรือช่างอากาศ ช่างเครื่องบินพนักงานวิทยุ บนอากาศยานเป็นประจำต.น.ก. ๑ หมายถึงเงินเพิ่มสำหรับตำแหน่งผู้ทำการในอากาศซึ่งปฏิบัติหน้าที่เป็นนักบิน นักบินผู้ตรวจการบินหรือนักบินทดสอบต.น.ก. ๒ หมายถึงเงินเพิ่มสำหรับตำแหน่งผู้ทำการในอากาศซึ่งปฏิบัติหน้าที่เป็นผู้ควบคุมและใช้อุปกรณ์แอวิออนิคส์(Avionics)ต.น.ก. ๓ หมายถึงเงินเพิ่มสำหรับตำแหน่งผู้ทำการในอากาศซึ่งปฏิบัติหน้าที่เป็นผู้แก้ไขและปรับแต่งอุปกรณ์แอวิออนิคส์(Avionics) ช่างอากาศ ช่างเครื่องบิน หรือพนักงานวิทยุข้อ ๕ผู้ทำการในอากาศต้องมีคุณสมบัติ ดังต่อไปนี้(๑) ผู้ซึ่งจะได้รับแต่งตั้งให้ปฏิบัติหน้าที่เป็นนักบินต้องเป็นผู้สำเร็จวิชาการบินตามหลักสูตรโรงเรียนการบินของกองทัพอากาศ หรือกองทัพบกหรือศูนย์ฝึกการบินพลเรือนในประเทศไทยขององค์การบินพลเรือนระหว่างประเทศหรือของกระทรวงคมนาคม และต้องผ่านการคัดเลือกจากคณะกรรมการว่าเป็นผู้มีความรู้ความสามารถปฏิบัติหน้าที่เป็นนักบินทำการบินประจำเครื่องบินที่ใช้เครื่องยนต์ไอพ่นหรือใบพัดหรือเฮลิคอปเตอร์ได้(๒) ผู้ซึ่งจะได้รับแต่งตั้งให้ปฏิบัติหน้าที่เป็นนักบินผู้ตรวจการบินหรือนักบินทดสอบ ต้องเป็นผู้ได้รับใบอนุญาตนักบินพาณิชย์ไม่ต่ำกว่านักบินพาณิชย์ตรีและต้องผ่านการคัดเลือกจากคณะกรรมการว่าเป็นผู้มีความสามารถในการบินด้วยเครื่องวัดประกอบการบินมีความรู้เกี่ยวกับงานในหน้าที่ที่เกี่ยวกับการบินที่จะเป็นนักบินผู้ตรวจการบินหรือนักบินทดสอบได้(๓)ผู้ซึ่งจะได้รับแต่งตั้งให้ปฏิบัติหน้าที่เป็นผู้ควบคุมและใช้อุปกรณ์แอวิออนิคส์ (Avionics)ต้องเป็นผู้ได้รับการฝึกอบรมเกี่ยวกับการบินทดสอบ การวิเคราะห์และประเมินผลการบินทดสอบจากกรมการบินพาณิชย์หรือสถาบันอื่นในต่างประเทศ และต้องผ่านการคัดเลือกจากคณะกรรมการให้ปฏิบัติหน้าที่เป็นผู้ควบคุมและใช้อุปกรณ์แอวิออนิคส์(Avionics) ได้(๔)ผู้ซึ่งจะได้รับแต่งตั้งให้ปฏิบัติหน้าที่เป็นผู้แก้ไขและปรับแต่งอุปกรณ์แอวิออนิคส์(Avionics) ต้องเป็นผู้ได้รับการฝึกอบรมเกี่ยวกับการแก้ไขและปรับแต่งอุปกรณ์แอวิออนิคส์(Avionics) จากกรมการบินพาณิชย์หรือสถาบันอื่นในต่างประเทศและต้องผ่านการคัดเลือกจากคณะกรรมการให้ปฏิบัติหน้าที่เป็นผู้แก้ไขและปรับแต่งอุปกรณ์แอวิออนิคส์(Avionics) ได้(๕) ผู้ซึ่งจะได้รับแต่งตั้งให้ปฏิบัติหน้าที่เป็นช่างอากาศหรือช่างเครื่องบินต้องเป็นผู้สำเร็จหลักสูตรวิชาช่างเครื่องบินหรือหลักสูตรช่างอากาศยานจากกองทัพอากาศ หรือศูนย์ฝึกการบินพลเรือนในประเทศไทยหรือสถาบันอื่นในต่างประเทศและต้องผ่านการคัดเลือกจากคณะกรรมการว่าเป็นผู้มีความรู้ความสามารถปฏิบัติหน้าที่เป็นช่างอากาศหรือช่างเครื่องบินประจำเครื่องบินที่ใช้เครื่องยนต์ไอพ่นหรือใบพัดหรือเฮลิคอปเตอร์ได้(๖)ผู้ซึ่งจะได้รับแต่งตั้งให้ปฏิบัติหน้าที่เป็นพนักงานวิทยุต้องเป็นผู้สำเร็จหลักสูตรวิชาสื่อสารพนักงานวิทยุประจำอากาศยาน และต้องผ่านการคัดเลือกจากคณะกรรมการว่าเป็นผู้มีความรู้ความสามารถปฏิบัติหน้าที่เป็นพนักงานวิทยุประจำเครื่องบินที่ใช้เครื่องยนต์ไอพ่นหรือใบพัดหรือเฮลิคอปเตอร์ได้ข้อ ๖ให้ผู้ทำการในอากาศซึ่งปฏิบัติหน้าที่เป็นนักบิน นักบินผู้ตรวจการบินหรือนักบินทดสอบ ได้รับ ต.น.ก. ๑ ดังนี้ผู้ดำรงตำแหน่งระดับ ๑ และระดับ ๒ ให้ได้รับในอัตราเดือนละ๒,๖๖๐ บาทผู้ดำรงตำแหน่งตั้งแต่ระดับ ๓ ขึ้นไปให้ได้รับในอัตราเดือนละ ๓,๕๔๐ บาทผู้ดำรงตำแหน่งตั้งแต่ระดับ ๕ ขึ้นไปและมีหรือเคยมีชั่วโมงทำการบินมาแล้วไม่น้อยกว่า ๗๐๐ ชั่วโมงให้ได้รับในอัตราเดือนละ ๔,๔๓๐ บาททั้งนี้ ตามหลักเกณฑ์ดังต่อไปนี้(๑)สำหรับปีแรกที่ได้รับแต่งตั้งเข้าปฏิบัติหน้าที่ให้ได้รับ ต.น.ก. ๑ทุกเดือนตั้งแต่วันรายงานตัวเข้าปฏิบัติหน้าที่เป็นต้นไปจนถึงวันสุดท้ายของปีแรก(๒) ส่วนในปีต่อ ๆ ไป ให้ได้รับ ต.น.ก.๑ตามระยะเวลาที่ได้ทำการบินในปีก่อนหน้านั้นเป็นเกณฑ์คำนวณดังนี้ก. ถ้ามีเวลาบินในปีก่อนหน้านั้นตั้งแต่ ๔๘ ชั้วโมงขึ้นไปให้ได้รับ ต.น.ก. ๑ ทุกเดือนตลอดปีข. ถ้ามีเวลาบินในปีก่อนหน้านั้นตั้งแต่ ๒๔ ชั่วโมงขึ้นไปแต่ไม่ถึง ๔๘ ชั่วโมง ให้ได้รับ ต.น.ก. ๑ ใน ๙ เดือนแรกของปีค. ถ้ามีเวลาบินในปีก่อนหน้านั้นไม่ถึง ๒๔ ชั่วโมงให้ได้รับ ต.น.ก. ๑ ใน ๗ เดือนแรกของปีง. ถ้าไม่มีเวลาบินในปีก่อนหน้านั้นเลย ไม่ให้ได้รับ ต.น.ก.๑ ในปีถัดไปข้อ ๗ให้ผู้ทำการในอากาศซึ่งปฏิบัติหน้าที่เป็นผู้ควบคุมและใช้อุปกรณ์แอวิออนิคส์(Avionics) ได้รับ ต.น.ก. ๒ ดังนี้ผู้ดำรงตำแหน่งระดับ ๑ และระดับ ๒ ให้ได้รับในอัตราเดือนละ๒,๑๗๕ บาทผู้ดำรงตำแหน่งตั้งแต่ระดับ ๓ ขึ้นไปให้ได้รับในอัตราเดือนละ ๒,๙๐๐ บาททั้งนี้ ให้นำหลักเกณฑ์ที่กำหนดไว้ในข้อ ๖ มาใช้โดยอนุโลมข้อ ๘ให้ผู้ทำการในอากาศซึ่งปฏิบัติหน้าที่เป็นผู้แก้ไขและปรับแต่งอุปกรณ์แอวิออนิคส์(Avionics) ช่างอากาศ ช่างเครื่องบิน หรือพนักงานวิทยุ ได้รับ ต.น.ก. ๓ ดังนี้ผู้ดำรงตำแหน่งระดับ ๑ และระดับ ๒ ให้ได้รับในอัตราเดือนละ๑,๓๓๐ บาทผู้ดำรงตำแหน่งตั้งแต่ระดับ ๓ ขึ้นไปให้ได้รับในอัตราเดือนละ ๑,๗๗๐ บาททั้งนี้ ตามหลักเกณฑ์ดังต่อไปนี้(๑) สำหรับปีแรกที่ได้รับแต่งตั้งเข้าปฏิบัติหน้าที่ให้ได้รับ ต.น.ก. ๓ ทุกเดือนตั้งแต่วันรายงานตัวเข้าปฏิบัติหน้าที่เป็นต้นไปจนถึงวันสุดท้ายของปีแรก(๒) ส่วนในปีต่อ ๆ ไป ให้ได้รับ ต.น.ก. ๓ตามระยะเวลาที่ได้ทำการบินในปีก่อนหน้านั้นเป็นเกณฑ์คำนวณ ดังนี้ก. ถ้ามีเวลาบินในปีก่อนหน้านั้นตั้งแต่ ๒๔ ชั่วโมงขึ้นไปให้ได้รับ ต.น.ก. ๓ ทุกเดือนตลอดปีข. ถ้ามีเวลาบินในปีก่อนหน้านั้นตั้งแต่ ๑๒ ชั่วโมงขึ้นไปแต่ไม่ถึง ๒๔ ชั่วโมง ให้ได้รับ ต.น.ก. ๓ ใน ๙ เดือนแรกของปีค. ถ้ามีเวลาบินในปีก่อนหน้านั้นไม่ถึง ๑๒ ชั่วโมงให้ได้รับ ต.น.ก. ๓ ใน ๗ เดือนแรกของปีง. ถ้าไม่มีเวลาบินในปีก่อนหน้านั้นเลย ไม่ให้ได้รับ ต.น.ก.๓ ในปีถัดไปข้อ ๙ในกรณีที่ทางราชการมีคำสั่งให้ผู้ทำการในอากาศผู้ใดไปปฏิบัติหน้าที่อื่นอันเป็นเหตุให้ผู้นั้นไม่อยู่ในหลักเกณฑ์ที่จะได้รับต.น.ก. ๑ ต.น.ก. ๒ หรือ ต.น.ก. ๓ ตามข้อกำหนดนี้เมื่อใด ให้งดจ่าย ต.น.ก. ๑ ต.น.ก.๒ หรือ ต.น.ก. ๓ แล้วแต่กรณี สำหรับผู้นั้นตั้งแต่วันที่ไปปฏิบัติหน้าที่อื่นเป็นต้นไปข้อ ๑๐ นักบินนักบินผู้ตรวจการบิน นักบินทดสอบ ผู้ควบคุมและใช้อุปกรณ์แอวิออนิคส์ (Avionics)ผู้แก้ไขและปรับแต่งอุปกรณ์แอวิออนิคส์ (Avionics) ช่างอากาศ ช่างเครื่องบิน หรือพนักงานวิทยุต้องรับการตรวจสมรรถภาพของร่างการ และทดสอบความรู้ความสามารถเพื่อความเหมาะสมของตำแหน่งหน้าที่นั้นๆ จากคณะกรรมการอย่างน้อยปีละ ๑ ครั้งให้ไว้ ณ วันที่ ๗ มิถุนายน พ.ศ. ๒๕๓๔มีชัย ฤชุพันธุ์รองนายกรัฐมนตรีผู้รับมอบหมายจากนายกรัฐมนตรีประธาน ก.พ.[๑]ราชกิจจานุเบกษา เล่ม ๑๐๘/ตอนที่๑๑๘/หน้า ๕๒๕/๔ กรกฎาคม ๒๕๓๔